CELEX: 62016TN0207
Language: da
Date: 2016-05-04 00:00:00
Title: Sag T-207/16: Sag anlagt den 4. maj 2016 – Aristoteleio Panepistimio Thessalonikis mod Kommissionen

11.7.2016   
            
            
               DA
            
            
               Den Europæiske Unions Tidende
            
            
               C 251/36
            
         Sag anlagt den 4. maj 2016 – Aristoteleio Panepistimio Thessalonikis mod Kommissionen
   (Sag T-207/16)
   (2016/C 251/42)
   Processprog: græsk
   
      Parter
   
   
      Sagsøger: Aristoteleio Panepistimio Thessalonikis (Thessaloniki, Grækenland) ved advokat B. Christianòs)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen om udelukkelse af sagsøgeren annulleres.
            
         
               —
            
            
               Afgørelsen om registrering og aktivering i systemet for tidlig varsling og/eller i systemet for tidlig opdagelse og udelukkelse, der er truffet vedrørende sagsøgeren, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ved nærværende søgsmål har sagsøgeren nedlagt påstand om annullation for det første af den kompetente anvisningsberettigedes og/eller den ordregivende myndigheds afgørelse om sagsøgerens udelukkelse, og for det andet af den kompetente anvisningsberettigedes og/eller den ordregivende myndigheds afgørelse, hvorved der anmodes om eller foretages en registrering af meddelelsen om sagsøgerens udelukkelse, som Kommissionen aktiverer i systemet for tidlig varsling og/eller i systemet for tidlig opdagelse og udelukkelse, der forvaltes af Kommissionen.
   Sagsøgeren har gjort gældende, at de anfægtede retsakter skal annulleres af følgende grunde:
   
               1.
            
            
               For det første er væsentlige formforskrifter blevet tilsidesat.
            
         
               2.
            
            
               For det andet er der sket en tilsidesættelse af bestemmelser i afgørelse 2014/792/EU (1) om systemet for tidlig varsling og i forordning 2015/1929 (2) om systemet for tidlig opdagelse og udelukkelse, retten til at blive hørt og proportionalitetsprincippet.
            
         
               3.
            
            
               For det tredje er de generelle principper om god forvaltningsskik og gennemsigtighed blevet tilsidesat.
            
         
      (1)  Kommissionens afgørelse 2014/792/EU af 13.11.2014 om det system for tidlig varsling, der skal anvendes af Kommissionens anvisningsberettigede og af forvaltningsorganerne (EUT L 329, s. 68).
   
      (2)  Europa-Parlamentets og Rådets forordning (EU, Euratom) 2015/1929 af 28.10.2015 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 286, s. 1).